Stokkebåt

Stokkebåt er en båt laget av en uthult trestamme, som oftest en kanolignende farkost. Konstruksjonsmetoden er grunnleggende og har trolig vært kjent gjennom mange tusen år i store deler av verden. Den defineres derfor gjerne som selve urbåten.

 Om stokkebåten 
En stokkebåt er en kanolignende farkost som består av en uthult trestamme. Typen har eksistert og vært i bruk gjennom tusener av år og helt fram til våre dager. I den ikke-industrialiserte delen av verden blir det fortsatt brukt og gjort nye stokkebåter mange steder. I Norden er det trolig gjort stokkebåter til langt inn på 1900-tallet.

Verdens eldste båt er Pessebåten, en stokkebåt funnet i Nederland. Den er omkring 10 000 år gammel. Også i Norden er stokkebåtene de første farkostene man kjenner til. I Danmark er det funnet en rekke stokkebåter, hvorav tre som er omkring 6 000 år gamle. Disse var gjort av lind og padleårene av ask.

Det er også funnet mange stokkebåter i Norge, men bare et fåtall av dem har blitt datert. Norges eldste båt er Sørumbåten, en cirka 2 200 år gammel stokkebåt. Den var omkring 11 meter lang. I snitt måler imidlertid norske stokkebåter bare omkring 4,5 meter. I Norge var stokkebåtene som regel gjort av furu, men både Sørumbåten og Siljanbåten (som er den nest eldste båten som er funnet i Norge) var gjort av eik. Noen av de norske funnene har dessuten spor etter utrigger.

 Daterte stokkebåter 
Norske stokkebåter
 Sørumbåten, Sørum, Akershus cirka 170 f.Kr.
 Siljanbåten, Siljan, Telemark 170-310 e.Kr.
 Øynavatnet I, Froland, Aust-Agder 650-980 e.Kr.
 Øynavatnet II, Froland, Aust-Agder 650-1010 e.Kr.
 Grevsjøen, Oppland 690-1020 e.Kr.
 Topsæ, Aust-Agder 700-1030 e.Kr.
 Gjerstad, Aust-Agder 710-850 e.Kr.
 Haukasmyra, Stange, Hedmark 730-890 e.Kr.
 Tunhovdfjorden, Nore og Uvdal, Buskerud 780-1040 e.Kr.
 Lytingsvatnet, Nissedal, Telemark 890-1140 e.Kr.
 Haukomvatnet I, Birkenes, Aust-Agder 900-1160 e.Kr.
 Ulvemyrtjernet, Sande, Vestfold 1000-1100
 Mjålandsvatnet I, Froland, Aust-Agder 1020-1180
 Buvatn, Nes, Buskerud 1030-1180
 Mjålandsvatnet II, Froland, Aust-Agder 1030-1390
 Skiftastjønn, Telemark 1030-1420
 Søndre Myrvatn, Rogaland 1040-1250
 Stora Myrvatn, Rogaland 1130-1400
 Gjersjøen, Oppegård, Akershus 1160-1290
 Røyrås, Songdalen, Vest-Agder 1280-1430
 Steinsvatn, Aust-Agder 1270-1400
 Olandsheiene, Aust-Agder 1270-1450
 Skrøvlingen, Kongsvinger, Hedmark 1280-1440
 Vannen, Hemsedal, Buskerud 1280-1610
 Haukomvatnet II, Aust-Agder 1300-1430
 Sætertjern, Aremark, Østfold 1330-1620
 Heggland, Tvedestrand, Aust-Agder 1410-1660
 Lille Ulevann, Rødenes, Østfold 1440-1640
 Haukomvatnet III, Aust-Agder 1440-1670
 Igletjern, Aremark, Østfold 1440-1950
 Kilen, Aremark, Østfold 1450-1950
 Sandungen, Hurum, Buskerud 1490-1950
 Rakkestad, Østfold 1490-1950
 Kroktjern, Aremark, Østfold 1640-1950
 Saurdalsvatnet, Froland, Aust-Agder 1640-1950

Danske stokkebåter
 Tybrind Vig I ca. 4000 f.Kr.
 Tybrind Vig II ca. 4000 f.Kr.
 Tybrind Vig III ca. 4000 f.Kr.
 Fyns Hoved, nordøstlige Fyn 3500 f.Kr.
 Slusegård I, Bornholm ca. 200 e.Kr.
 Slusegård II, Bornholm ca. 200 e.Kr.
 Bjedstrup-båten, Midt-Jylland 200-300 e.Kr.
 Mossø, Jylland 440-520 e.Kr.
 Aggersund-båten, Limfjorden ca. 1300 e.Kr.
 Knobskipet i Birksø 1601-1621 e.Kr.

Svenske stokkebåter
 Tappnäs i Södermanland ca. 1500-500 f.Kr.
 Frösundabåten i indre Sverige, ca. 1300 f.Kr.
 Fiskebybåten utenfor Hudiksvall 800-500 f.Kr.
 Låssbybåten på Hisingen ved Gøteborg 500 f.Kr.
 Björkebåten 100-300 e.Kr.
 Skinnskatteberg, indre Sverige 700-800 e.Kr.
 Stockbåten ur djupet utenfor Öland 1000-1250 c

Britiske stokkebåter
 St. Albans stokkebåt, St Albans, Herts, England ca. 4000 f.Kr.
 Turriff-båten, Skottland 1770-1670 f.Kr.
 Chetwynd-båten, River Meese, Shropshire, England ca. 1275 f.Kr.
 Shardlowbåten, Derbyshire, England 1300-1200 f.Kr.
 Briggbåten (ødelagt i 1942 under flyangrep, var 14,8 m langt) 1000 f.Kr.
 Lough Lene-båten år 1 f.Kr.til 1 e.Kr.

Europeiske stokkebåter
 Pessebåten, Nederland 8040-7510 f.Kr.
 Dümmerlohhausen, Tyskland
 Hardinxveld-Giessendambåten, Nederland 5000 f.Kr.
 Sozopol, Bulgaria 4000 f.Kr.
 Lac de Chalairn-båten, Jura, Frankrike ca. 3000 f.Kr.
 Bercy, Frankrike
 Nogen-sur-Seine, Frankrike
 Twann
 Erlach, Sveits (nylig funn) 1553 f.Kr.
 Lecker Au-båten i Lecker Creek, Schleswig-Holstein, Tyskland 116-204 e.Kr.
 Federsee i Württemberg, Tyskland
 Robenhausen, Sveits
 Cudrefin, Sveits

 Båttyper som oppsto fra stokkebåten 
 Kano
 Utrigger
 Katamaran
 Pram

 Litteratur 
 Torstein Arisholm og Pål Nymoen: Stokkebåter- Nytt om Sørumbåten og andre sørnorske stokkebåtfunn 2005 ISBN 82-90089-67-8

 Eksterne lenker 
 Stockbåtar fra Sverige
 Daterte stokkebåter i Norge (sept. 2007)

Kategori:Båttyper
Kategori:Arkeologi